Tarybos reglamentas (EEB) Nr. 2456/78
1978 m. rugsėjo 19 d.
dėl Susitarimo pasikeičiant raštais, iš dalies keičiančio Europos ekonominės bendrijos ir Šveicarijos Konfederacijos susitarimą, susijusio su tam tikrų tarifinių specifikacijų pritaikymu, sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi dėl pakeitimų, susijusių su 1976 m. birželio 18 d. Muitinių kooperacijos tarybos rekomendacija, ir dėl tam tikrų savarankiškai padarytų bendrojo muitų tarifo ir Šveicarijos muitų tarifo pakeitimų, Europos ekonominės bendrijos ir Šveicarijos Konfederacijos susitarimo [1] tam tikros tarifinės specifikacijos turėtų būti atitinkamai pritaikytos;
kadangi, be to, būtina iš dalies pakeisti pirmiau minėtą Susitarimą, kad būtų nustatyta supaprastinta tarifų specifikacijų pritaikymų tvarka, taikoma jei Susitariančiųjų Šalių tarifai būtų vėliau iš dalies keičiami,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Susitarimas pasikeičiant raštais, iš dalies pakeičiantis Europos ekonominės bendrijos ir Šveicarijos Konfederacijos susitarimą.
Susitarimo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį Susitarimą.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1978 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. rugsėjo 19 d.